ભારત તરફથી સૌથી વધુ બેવડી સદી ફટકારવાની બાબતમાં વિરાટ હવે સચિન તેંડુલકર અને સેહવાગની બરોબરીમાં આવી ગયો છે. ખાસ વાત એ છે કે, વિરાટે છેલ્લી પાંચ બેવડી સદી 15 મહિનામાં ફટકારી છે. સેહવાગ અને સચિનના નામે પણ 6-6 બેવડી સદી છે, જોકે, મેચોની દૃષ્ટિએ વિરાટ તેમનાથી ક્યાંય આગળ છે. વર્લ્ડ ક્રિકેટની વાત કરીએ તો મહાન બેટ્સમેન સર ડોન બ્રેડમેન 12 બેવડી સદી સાથે પ્રથમ સ્થાને છે જ્યારે બીજા ક્રમે શ્રીલંકાનો ભૂતપૂર્વ બેટ્સમેન કુમાર સંગાકારા 11 બેવડી સદી ધરાવે છે.